52. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 703 της 15/17 Οκτ. 1974 (ΦΕΚ Α΄308) Περί του τρόπου αναγνωρίσεως των εκλογέων δια την άσκησιν του εκλογικού των δικαιώματος, διατρήσεως των ταυτοτήτων, πειθαρχικών κυρώσεων κλπ. κατά τας γενικάς βουλευτικάς εκλογάς προς ανάδειξιν Αναθεωρητικής Βουλής της 17 ης  Νοεμ. 1974. Έχοντες υπόψη: α) Το άρθρ. 2 της από 1 ης  Αυγ. 1974 Συντακτικής Πράξεως «περί αποκαταστάσεως της δημοκρατικής νομιμότητος και ρυθμίσεως θεμάτων του δημοσίου βίου μέχρι του οριστικού καθορισμού του πολιτεύματος και καταρτίσεως νέου Συντάγματος της Χώρας», β) τα άρθρ. 75, 104 και 144 του υπ’ αριθ. 650/1974 Π.Δ/τος «περί κωδικοποιήσεως των ισχυουσών διατάξεων της Εκλογικής Νομοθεσίας», γ) το υπ’ αριθ. 651/1974  Π.Δ/μα, δι’ ου ωρίσθη ημέρα προς ενέργειαν ψηφοφορίας δια την εκλογήν βουλευτών προς ανάδειξιν Αναθεωρητικής Βουλής η 17 η  Νοεμ. 1974 και δ) την υπ’ αριθ. 642 της 11 ης  Οκτ. 1974 γνωμοδότησιν του Συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρ.1.-1.Η υπό του άρθρ. 75, του Π.Δ. 650/1974 (ανωτ. αριθ. 45) προβλεπομένη αναγνώρισις των εκλογέων,δια την άσκησιν του δικαιώματος του εκλέγειν κατά τας γενικάς βουλευτικάς εκλογάς προς ανάδειξιν Αναθεωρητικής Βουλής της 17 ης Νοεμ. 1974, ενεργείται παρά της εφορευτικής επιτροπής του εκλογικού τμήματος εις ο προσέρχονται όπως ασκήσουν το εκλογικόν των δικαίωμα δια της προσαγωγής του εκλογικού των βιβλιαρίου και της αστυνομικής των ταυτότητος. Επί των προσαγομένων ταυτοτήτων, ο Πρόεδρος της εφορευτικής επιτροπής ή ο διευθύνων τα έργα αυτής σημειοί υποχρεωτικώς ενυπογράφως και μεθ’ ημερομηνίας ότι ο φέρων ταύτην εκλογεύς εψήφισεν, η δε σημείωσις αύτη σφραγίζεται δια της σφραγίδος του εκλογικού τμήματος. Προκειμένου περί νέων ταυτοτήτων (εντός ζελατίνης), ο Πρόεδρος της εφορευτικής επιτροπής επιφέρει επί ταύτης δι’ ειδικού αιχμηρού οργάνου και επί του υπ’ αριθ. 2 τετραγωνιδίου εμφανή διάτρησιν, ήτις και αποτελεί απόδειξιν ότι ο εκλογεύς ήσκησε το δικαίωμα του. 2.Εν περιπτώσει μη προσαγωγής αστυνομικής ταυτότητος, ο εκλογεύς είναι παραδεκτός προς άσκησιν του εκλογικού του δικαιώματος, μόνον εάν δηλώση υπευθύνως και εγγράφως προς τον διευθύνοντα τα έργα της εφορευτικής επιτροπής ότι δεν κατέχει τοιαύτην. Αι ανωτέρω δηλώσεις τοποθετούνται μερίμνη και ευθύνη του αντιπροσώπου της δικαστικής αρχής εντός του εις το Πρωτοδικείον παραδιδομένου σάκκου μετά των λοιπών εκλογικών στοιχείων και εντός ειδικού φακέλλου. Άρθρ.2.-1.Οι παραβιάζοντες τας ανωτέρω διατάξεις, τιμωρούνται κατά τας διατάξεις των άρθρ. 100 και επόμενα του Π.Δ. 650/1974, εφ’ όσον τα αδικήματα ταύτα δεν τιμωρούνται βαρύτερον υπό του Ποινικού Κώδικος ή άλλου Νόμου. 2.Το υπ’ αριθ. 17/1964 Β.Δ/μα (ανωτ. αριθ. 37) καταργείται. Εις τον Ημέτερον επί των Εσωτερικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. (Μετά την σελ. 152,14(γ) Σελ. 152,15(β) Τεύχος 564-Σελ. 95 Εκλογή Βουλευτών - Ευρωβουλευτών 1.Ζ.α.51-52 